**Συμβούλιο Ευρωπαικών Δικηγορικών Συλλόγων/ CCBE/Council of Bars and Law Societies of Europe.**

**Συνεδρίαση Ομάδας Εργασίας “Surveillance”.**

Συνεδρίαση: Πέμπτη 12 Μαίου 2022, 13.30- 15.30 Δουβλίνο Ιρλανδίας, Law Society, Blackhall Pl, Stoneybatter, Dublin 7.

Ελληνική Αντιπροσωπεία: Αλέξης Αναγνωστάκης, ΔΣΑ.

----------------------------------

Σύνοψη των πλέον σημαντικών.

• Encrochat

Ο αντιπρόεδρος της Ομάδας Εργασίας Iain G. Mitchell, QC συνόψισε τη συζήτηση από την τελευταία συνεδρίαση αναφορικά με την υπόθεση Encrochat.

H υπόθεση αφορά την κρατική υποκλοπή δεδομένων μέσω της εφαρμογής Εncrochat που οδήγησε σε πολλαπλές συλλήψεις και ποινικές δίκες σε διάφορες ευρωπαικές χώρες.

Εκπρόσωποι της FairTrials και της EDRI παρουσίασαν στο παρελθόν στην Επιτροπή το ζήτημα της EncroChat και συνέταξαν σχέδιο δήλωσης το οποίο συζητήθηκε με τα μέλη της ομάδας εργασίας.

Στην παρούσα συνεδρίαση τέθηκε ενώπιον των εθνικών αντιπροσωπειών το θέμα αν θα πρέπει το CCBE να ασχοληθεί περαιτέρω με την υπόθεση και εάν ναι, εάν θα πρέπει να συνυπογράψουμε τη Δήλωση που προτείνεται από την EDRI/FairTrials ή εναλλακτικά να συντάξουμε δικό μας κείμενο θέσης.

Τα μέλη της Ομάδας Εργασίας υπογράμμισαν την ανάγκη λήψης συμπληρωματικών διευκρινίσεων σχετικά με την, από ουσιαστική και δικονομική άποψη, νομιμότητα της εν λόγω αστυνομικής επιχείρησης. Η άνω νομιμότητα θα αποτελέσει κύριο στοιχείο για την καταδίκη ή μη της άνω επιχείρησης και των αποτελέσμάτων αυτής.

Το πρόβλημα για ορισμένα μέλη είναι ότι η συντριπτική πλειοψηφία των χρηστών της πλατφόρμας ήταν εγκληματίες. Ωστόσο, ειπώθηκε ότι το τεκμήριο αθωότητας ισχύει για τους μη καταδικασθέντες.

Σε κάθε περίπτωση, οι δυσκολίες που αντιμετωπίζει η υπεράσπιση των εμπλεκομένων προσώπων (έλλειψη ίσης πρόσβασης στην πληροφόρηση) είναι πολύ σοβαρές. Το ζήτημα αυτό θα πρέπει να αντιμετωπιστεί άμεσα σε δήλωση του CCBE.

Τελικά, τα μέλη θεώρησαν ότι στην περίπτωση που θα κριθεί πως πρέπει να εκδοθεί δήλωση, το CCBE πρέπει να συντάξει τη δική του. Τέτοια δήλωση θα έχει ως στόχο να υπενθυμίσει ότι η μαζική “πειρατεία” μιας ολόκληρης τηλεπικοινωνιακής πλατφόρμας δεν είναι επιτρεπτή , καθώς παραβιάζει κατάφωρα τις βασικές αρχές σχετικά με τις επιχειρήσεις παρακολούθησης από τις αρχές επιβολής του νόμου. Επιπλέον, η Δήλωση θα ζητεί απαντήσεις από τις ενδιαφερόμενες αρχές σχετικά με τη νομιμότητα της πράξης.

Η Προετοιμασία της άνω Δήλωσης CCBE/Ανοιχτή επιστολή ανατέθηκε στον εκπρόσωπο του ΔΣΑ Αλέξη Αναγνωστάκη σε συνεργασία με τον Πρόεδρο της Ομάδας Εργασίας Sebastian Cording, με την υποστήριξη της Γραμματείας του CCBE.

• Έγγραφο συζήτησης σχετικά με τα Βιομετρικά Στοιχεία Αναγνώρισης.

Έγινε σύνοψη της συνεδρίασης της υποομάδας για την σύνταξη Εγγράφου συζήτησης σχετικά με τα Βιομετρικά Στοιχεία Αναγνώρισης.

Καταρτίστηκε προς τούτο ερωτηματολόγιο για τη διαβούλευση με τις εθνικές αντιπροσωπείες σχετικά με τη χρήση συστημάτων βιομετρικών στοιχείων αναγνώρισης στις χώρες τους και τις συνέπειές του για τους δικηγόρους.

Τα μέλη έχουν στη διάθεσή τους δύο εβδομάδες για να αποστείλουν τις παρατηρήσεις τους (2 Ιουνίου 2022 το αργότερο) στο εν λόγω ερωτηματολόγιο.

• Δεύτερο πρόσθετο πρωτόκολλο της Σύμβασης της Βουδαπέστης περί του εγκλήματος στον κυβερνοχώρο.

Υποβλήθηκαν οι συστάσεις του ΕΚ για την απόφαση του Ευρωπαικού Συμβουλίου με την οποία εγκρίνονται οι διαπραγματεύσεις σχετικά με τη σύμβαση των Ηνωμένων Εθνών για την καταπολέμηση της χρήσης τεχνολογιών, πληροφοριών και επικοινωνιών για εγκληματικούς σκοπούς (“σύμβαση των Ηνωμένων Εθνών για το έγκλημα στον κυβερνοχώρο”).

Η σύντομη επιστολή του CCBE θα μπορούσε να είναι έτοιμη να υπογραμμίσει 1) την ανάγκη διαφάνειας στις διαπραγματεύσεις/συμμετοχή των ενδιαφερόμενων μερών· 2) τη σημασία που έχει το υψηλότερο επίπεδο προστασίας για τα θεμελιώδη δικαιώματα (δικαίωμα σε δίκαιη δίκη, προστασία της ιδιωτικής ζωής, προστασία των δεδομένων προσωπικού χαρακτήρα).

• Νομολογία ΕΔΑΔ.

Εξηγήθηκε ότι κατά αυτή τη στιγμή είναι πολύ αργά για να παρέμβει το CCBE ως τρίτο μέρος στην υπόθεση Jerzy Wacław PIETRZAK κατά της Πολωνίας, ενώπιον του ΕΔΔΑ. Ωστόσο, ο M.Pietrzak επιθυμεί να λάβει την υποστήριξη του CCBE και να έχει μια ανταλλαγή απόψεων με τα μέλη της Ομάδας Εργασίας.

• Άλλες εξελίξεις

Αναφέρθηκαν οι ιταλικές κρατικές κυρώσεις που επιβλήθηκαν κατά της Clearview AI (παράνομη επεξεργασία δεδομένων προσωπικού χαρακτήρα).

Αυτό το θέμα θα τεθεί στην επόμενη ημερήσια διάταξη της Ομάδας Εργασίας.

• **Επόμενη συνάντηση:**

Κοινή υβριδική (Σόφια Βουλγαρίας/ Microsoft Teams) συνεδρίαση με την **IT Law Committee**, στις 23 Ιουνίου 2022 και ώρα 09.00-11.00 πμ (τοπική ώρα).